Alexandru Rafila vorbește despre un al treilea val al pandemiei. Când este preconizat.
Reprezentantul României la OMS preconizează un al treilea val al pandemiei în România. Al treilea val este așteptat în primăvară. Rafila a mai vobit și despre sistemul de sănătate din România, care este supus unor mari presiuni.
Reprezentantul României la OMS, Alexandru Rafila, vorbește despre un al treilea val de coronavirus. În primăvară am putea să ne așteptăm la un al treilea val al pandemiei, în cazul în care nu ne vaccinăm în număr suficient de mare.De asemenea, Alexandru Rafila a mai precizat că acum asistăm la o scădere a numărului de cazuri de coronavirus, ca urmare a măsurilor restrictive. Însă asta nu va dura mult, doar până în luna februarie. În acest sens, Rafila a dat exemplul Japoniei, care acum se confruntă cu această situație.Sistemul de sănătate din România este supus unor presiuni foarte mari. Alexandru Rafila a spus ceea ce știam deja cu toții, că majoritatea spitalelor din țara noastră funcționează în clădiri vechi, care sunt depășite din punctul de vedere al instalației electrice. Problema cea mai mare se află la secțiile de Terapie Intensivă unde sunt o mulțime de aparate, care funcționează non-stop, iar rețeaua electrică este suprasolicitată.